CELEX: 62011CA0138
Language: et
Date: 2012-07-12 00:00:00
Title: Kohtuasi C-138/11: Euroopa Kohtu (kolmas koda) 12. juuli 2012 . aasta otsus (Oberster Gerichtshof’i (Austria) eelotsusetaotlus) — Compass-Datenbank GmbH versus Austria Vabariik (Konkurents — ELTL artikkel 102 — Mõiste „ettevõtja” — Andmebaasi salvestatud äriregistri andmed — Selliste andmete kogumine ja tasu eest kättesaadavaks tegemine — Nende andmete taaskasutamiseks loa andmisest avaliku võimu kandja poolt keeldumise mõju — Direktiivi 96/9/EÜ artiklis 7 ette nähtud sui generis õigus)

22.9.2012   
            
            
               ET
            
            
               Euroopa Liidu Teataja
            
            
               C 287/11
            
         Euroopa Kohtu (kolmas koda) 12. juuli 2012. aasta otsus (Oberster Gerichtshof’i (Austria) eelotsusetaotlus) — Compass-Datenbank GmbH versus Austria Vabariik
   (Kohtuasi C-138/11) (1)
   
   (Konkurents - ELTL artikkel 102 - Mõiste „ettevõtja” - Andmebaasi salvestatud äriregistri andmed - Selliste andmete kogumine ja tasu eest kättesaadavaks tegemine - Nende andmete taaskasutamiseks loa andmisest avaliku võimu kandja poolt keeldumise mõju - Direktiivi 96/9/EÜ artiklis 7 ette nähtud sui generis õigus)
   2012/C 287/17
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Apellant: Compass-Datenbank GmbH
   
      Vastustaja: Austria Vabariik
   
      Ese
   
   Eelotsusetaotlus — Oberster Gerichtshof — ELTL artikli 102 tõlgendamine — Siseriiklikud õigusnormid, mis näevad äriregistriga (Firmenbuch) tutvumise eest ette tasu ja keelavad registri muul kaubanduslikul eesmärgil kasutamise — Mõiste „majandustegevus” — Turgu valitseva seisundi kuritarvitamine — Oluliste vahendite (essential facilities) doktriini ulatus
   
      Resolutsioon
   
   Avaliku võimu kandja ei teosta majandustegevust, kui ta salvestab andmebaasis sellised andmed, mille ettevõtjad peavad seadusest tuleneva kohustuse alusel esitama, ning võimaldab huvitatud isikutel selliste andmetega tutvuda ja/või saada andmetest paberkandjal väljavõtteid; seetõttu ei tohi seda avaliku võimu kandjat käsitada kõnealuse tegevuse raames ettevõtjana ELTL artikli 102 tähenduses. Asjaolu, et andmetega tutvumise ja/või väljavõtete tegemise eest nõutakse tasu, mis on ette nähtud seadusega ja mitte otseselt või kaudselt kindlaks määratud asjaomase üksuse poolt, ei muuda kõnealuse tegevuse õiguslikku kvalifikatsiooni. Lisaks sellele, kui selline avaliku võimu kandja keelab sel moel kogutud ja avalikkusele kättesaadavaks tehtud andmete mis tahes muu kasutamise, tuginedes talle kui asjaomase andmebaasi tegijale Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta artikli 7 kohaselt kuuluvale sui generis õigusele või mis tahes muule intellektuaalomandi õigusele, ei teosta ta samuti majandustegevust ning teda ei tohi seega sellise tegevuse raames käsitada ettevõtjana ELTL artikli 102 tähenduses.
   
      (1)  ELT C 186, 25.6.2011.